als_Latn dik_Latn sag_Latn
Ka nisur një garë mes kompanive teknologjike kineze për krijimin e telefonit inteligjent më të hollë në botë. Po sa i hollë duhet të jetë një telefon inteligjent që të tërheqë vëmendjen e blerësve? Një telefon kaq i hollë a mund të ketë ndonjë avantazh tjetër, apo është thjesht një mënyrë për të “mundur” Apple-in dhe kompanitë e tjera tek të paktën një veçori?
Deri tani telefoni inteligjent Vivo X5 Max njihet si pajisja më e hollë në botë. Por që tani e tutje, Vivo duhet të mendojë për krijimin e një pajisjeje tjetër për të thyer rekorde, pasi Vivo X5 Max do ta humbasë titullin si telefoni inteligjent më i hollë në botë. Ky titull tani do t’i jepet telefonit më të ri të kompanisë Ivvi, i cili do të jetë 4.7 mm i hollë. Ky telefon do të jetë 0.5 mm më i hollë se Vivo X5 Max, një madhësi që nuk vihet re me sy të lirë, por që bën diferencën.
Ajo që të bën më shumë përshtypje është bateria të cilën ky telefon do të ketë. Deri tani dimë vetëm që telefoni inteligjent i kompanisë Ivvi do të ketë ekran 4.7 inç, ndërsa veçoritë e tjera nuk janë zbuluar akoma, madje as emri.
(Herë të lexuara: 212)
als_Latn als_Latn als_Latn als_Latn